胶子

胶子（gluon）是负责来拉两隻夸克之间传递强相互作用个矢量规范玻色子，赛过光子负责来拉两隻带电粒子之间传递电磁力。胶子本身带有强相互作用个色荷，但光子弗带色荷。个咾胶子弗但传递强相互作用，渠还参与强相互作用，为著讲得量子色动力学分析远远较比量子电动力学困难。来拉质子（由两隻上夸克、一隻下夸克组成）内部，胶子弗断转变成成对个上夸克搭反上夸克，上夸克搭反上夸克湮灭产生个胶子又来拉上夸克、下夸克之间穿来穿去。